
Grozījumi Ministru kabineta 2022. gada 30. augusta noteikumos Nr. 537 "Valsts un Eiropas Savienības atbalsta piešķiršanas kārtība pasākumā "Resursu efektivitāte un pievienotās vērtības radīšana zvejas produktiem""
Izdoti saskaņā ar Lauksaimniecības un lauku attīstības likuma 5. panta ceturto un septīto daļu
· Izdarīt Ministru kabineta 2022. gada 30. augusta noteikumos Nr. 537 "Valsts un Eiropas Savienības atbalsta piešķiršanas kārtība pasākumā "Resursu efektivitāte un pievienotās vērtības radīšana zvejas produktiem"" (Latvijas Vēstnesis, 2022, 169. nr.) šādus grozījumus:
· 1. Papildināt ar 1.5. apakšpunktu šādā redakcijā:
· "1.5. Komisijas 2022. gada 29. jūnija Deleģēto regulu (ES) 2022/2181, ar ko Eiropas Parlamenta un Padomes Regulu (ES) 2021/1139 par Eiropas Jūrlietu, zvejniecības un akvakultūras fondu papildina attiecībā uz atbalsta pieteikumu nepieņemamības sākuma dienu un ilgumu (turpmāk – regula 2022/2181)."
· 2. Izteikt 4. punktu šādā redakcijā:
· "4. Pieteikšanās un atbalsta saņemšanas nosacījumi, projektu iesniegumu vērtēšana un atlase, lēmuma pieņemšana par projekta apstiprināšanu, projekta īstenošanas nosacījumi, publiskā finansējuma pieprasīšana un maksājumu kārtība, projektu uzraudzība un finanšu korekcijas notiek saskaņā ar normatīvajiem aktiem par valsts un Eiropas Savienības atbalsta piešķiršanas, administrēšanas un uzraudzības vispārējo kārtību lauku un zivsaimniecības attīstībai, ciktāl tie nav pretrunā ar šiem noteikumiem."
· 3. Izteikt 20. punktu šādā redakcijā:
· "20. Lauku atbalsta dienests projektu iesniegumus sarindo atbilstoši projektu atlases kritēriju punktu skaitam, kurus apstiprinājusi Programmas zivsaimniecības attīstībai 2021.–2027. gadam uzraudzības komiteja, kas izveidota saskaņā ar normatīvajiem aktiem par kārtību, kādā administrē un uzrauga Eiropas Jūrlietu, zvejniecības un akvakultūras fondu, kā arī valsts atbalstu zvejniecības un akvakultūras attīstībai 2021.–2027. gada plānošanas periodā."
· 4. Izteikt 23.1. apakšpunktu šādā redakcijā:
· "23.1. pretendentam konkrētā laikposmā ir pārkāpumi saskaņā ar regulas 2021/1139 11. pantu un regulu 2022/2181;".
· 5. Izteikt 23.2. apakšpunktu šādā redakcijā:
· "23.2. Lauku atbalsta dienests projekta iesnieguma apstiprināšanas brīdī ir konstatējis kādu no grūtībās nonākuša uzņēmuma pazīmēm saskaņā ar normatīvajiem aktiem par valsts un Eiropas Savienības atbalsta piešķiršanas, administrēšanas un uzraudzības vispārējo kārtību lauku un zivsaimniecības attīstībai."
· 6. Izteikt 24.4. apakšpunktu šādā redakcijā:
· "24.4. tiem šo noteikumu 24.2. un 24.3. apakšpunktā minētajiem pretendentam, kas projektu īsteno piekrastes zvejnieku vajadzībām, ir 90 procentu no attiecināmajām izmaksām, kas saistītas ar piekrastes zveju, saskaņā ar regulas 2021/1139 3. pielikuma 7. rindu."
· 7. Papildināt ar 24.5. apakšpunktu šādā redakcijā:
· "24.5. tiem šo noteikumu 24.1. apakšpunktā minētajiem pretendentam, kas projektu īsteno piekrastes zvejnieku vajadzībām, ir 100 procentu no attiecināmajām izmaksām, kas saistītas ar piekrastes zveju, saskaņā ar regulas 2021/1139 3. pielikuma 7. rindu. Lai saņemtu priekšapmaksu 90 procentu apmērā no publiskā finansējuma šajā punktā minētais atbalsta pretendents Lauku atbalsta dienestā iesniedz priekšapmaksas pieprasījumu saskaņā ar normatīvajiem aktiem par valsts un Eiropas Savienības atbalsta piešķiršanas, administrēšanas un uzraudzības vispārējo kārtību lauku un zivsaimniecības attīstībai. "
· 8. Izteikt 33. punktu šādā redakcijā:
· "33. Lai pieteiktos atbalstam, atbalsta pretendents saskaņā ar normatīvajiem aktiem par valsts un Eiropas Savienības atbalsta piešķiršanas, administrēšanas un uzraudzības vispārējo kārtību lauku un zivsaimniecības attīstībai Lauku atbalsta dienesta elektroniskajā pieteikšanās sistēmā iesniedz šādus dokumentus:
· 33.1. projekta iesniegumu, kurā norāda:
· 33.1.1. informāciju par atbalsta pretendentu projekta iesnieguma iesniegšanas mēneša pirmajā datumā:
· 33.1.1.1. darbības aprakstu;
· 33.1.1.2. finanšu aprites informāciju, ja tiek veidota jauna ražotne;
· 33.1.1.3. darbību raksturojošos rādītājus;
· 33.1.1.4. informāciju par ražošanas ēkām un būvēm, tehniku un iekārtām;
· 33.1.2. informāciju par projektu:
· 33.1.2.1. projekta mērķi;
· 33.1.2.2. projekta darbību aprakstu;
· 33.1.2.3. projekta īstenošanas vietas aprakstu;
· 33.1.2.4. investīciju rezultātā sasniedzamos mērķus un saimnieciskās darbības rādītājus;
· 33.1.2.5. investīciju rezultātā sasniedzamos rādītājus saskaņā ar šo noteikumu 9. punktu un aprakstu ar papildinformāciju par rādītāju izpildes noteikšanu, ja attiecas;
· 33.1.2.6. projekta kopējās un attiecināmās izmaksas;
· 33.1.2.7. pārējās neattiecināmās izmaksas;
· 33.1.2.8. projekta kopējo izmaksu priekšfinansēšanas avotu;
· 33.1.2.9. projekta laikā iegādājamos pamatlīdzekļus;
· 33.1.2.10. aprakstu par projekta ietekmi uz apkārtējo vidi;
· 33.2. atbalsta pretendenta deklarāciju saskaņā ar normatīvajiem aktiem par valsts un Eiropas Savienības atbalsta piešķiršanas, administrēšanas un uzraudzības vispārējo kārtību lauku un zivsaimniecības attīstībai;
· 33.3. tāda ilgtermiņa nomas līguma kopiju, kurš reģistrēts zemesgrāmatā un kurā minētais nomas termiņš nav īsāks par septiņiem gadiem no projekta iesnieguma iesniegšanas dienas;
· 33.4. kopā ar projekta iesniegumu vai sešu mēnešu laikā pēc lēmuma pieņemšanas par projekta iesnieguma apstiprināšanu – kredītiestādes, līzinga sabiedrības vai krājaizdevumu sabiedrības lēmumu par kredīta piešķiršanu, ja projekta īstenošanai tiks ņemts kredīts, vai dokumentus, kas pierāda naudas līdzekļu pieejamību, ja projekta īstenošanā pretendents plāno ieguldīt privātos (izņemot kredītu) naudas līdzekļus, – par projektiem, kuru kopējā attiecināmo izmaksu summa pārsniedz 500 000 euro;
· 33.5. iepirkuma procedūru apliecinošus dokumentus – iepirkuma priekšmeta tehnisko specifikāciju un visus iespējamo piegādātāju iesniegtos piedāvājumus – saskaņā ar normatīvajiem aktiem par iepirkuma procedūras piemērošanu;
· 33.6. dokumentus par būves atjaunošanu, ierīkošanu, novietošanu vai pārbūvi, kā arī būvmateriālu vai stacionāro iekārtu un to aprīkojuma iegādi atbilstoši būvniecības iecerei – kopā ar projekta iesniegumu vai sešu mēnešu laikā pēc tam, kad stājies spēkā Lauku atbalsta dienesta lēmums par projekta iesnieguma apstiprināšanu:
· 33.6.1. Būvniecības informācijas sistēmā uzsāktās būvniecības lietas numuru un sagatavoto tehnisko dokumentāciju par būvniecības procesu;
· 33.6.2. iepirkuma dokumentus, kas saistīti ar būvniecības izmaksām, – kopā ar projekta iesniegumu vai sešu mēnešu laikā pēc tam, kad stājies spēkā Lauku atbalsta dienesta lēmums par projekta iesnieguma apstiprināšanu, bet ne vēlāk kā piecu darbdienu laikā pēc iepirkuma procedūras pabeigšanas;
· 33.6.3. informāciju par papildinātu būvatļauju ar būvvaldes atzīmi par būvdarbu uzsākšanas nosacījumu izpildi – kopā ar projekta iesniegumu vai deviņu mēnešu laikā pēc tam, kad stājies spēkā lēmums par projekta iesnieguma apstiprināšanu;
· 33.7. tehnoloģiskā procesa aprakstu, skices, iekārtu izvietojuma shēmu, ja paredzēta iekārtu uzstādīšana (ja attiecas);
· 33.8. Valsts vides dienesta reģionālās vides pārvaldes izsniegtu izziņu par to, kura piesārņojoša darbība tiks veikta, īstenojot projektu, un kuru atļauju – A vai B kategorijas piesārņojošas darbības atļauju vai C kategorijas piesārņojošas darbības apliecinājumu – pretendentam ir nepieciešams saņemt, ja šī prasība attiecas uz pretendentu saskaņā ar normatīvajiem aktiem par piesārņojošo darbību veikšanu;
· 33.9. biedrības statūtus, ja attiecas;
· 33.10. biedrības biedru sarakstu, norādot to darbības jomu, ja attiecas;
· 33.11. biedrības valdes apstiprinātu lēmumu par piedalīšanos projektā un visu ar projekta īstenošanu saistīto saistību uzņemšanos, norādot projekta kopējās izmaksas, priekšfinansēšanas avotus un aizņēmuma izņemšanas laika grafiku, ja tiek ņemts aizņēmums;
· 33.12. sertificēta speciālista izsniegtu spēkā esošu ēkas energosertifikātu ar tam pievienotu pārskatu par ekonomiski pamatotiem energoefektivitātes uzlabošanas pasākumiem – ja investīcijas paredzētas energoefektivitātes palielināšanai."
· 9. Svītrot pielikumu.

